b'\n_START_ARTICLE_\nGud\xc5\xbei\xc5\xabn\xc5\xb3 Pauliaus Rabikausko pagrindin\xc4\x97 mokykla\n_START_SECTION_\nIstorija\n_START_PARAGRAPH_\nGud\xc5\xbei\xc5\xabn\xc5\xb3 pradin\xc4\x97 mokykla istoriniuose \xc5\xa1altiniuose minima 1875 m. Tuomet j\xc4\x85 lank\xc4\x97 20 mokini\xc5\xb3. Mokytojas B. Ksarevas. 1906 m. atidaryta vienklas\xc4\x97 pradin\xc4\x97 mokykla. Buvo mokoma rus\xc5\xb3 kalba. Lietuvi\xc5\xa1kai vaikus mok\xc4\x97 slaptose daraktorin\xc4\x97se mokyklose. Mokytojai \xc4\x8ci\xc5\xbeauskas, T. Sabolevskis. Mokyklos \xc4\xafk\xc5\xabrimu r\xc5\xabpinosi P. Bagu\xc5\xa1is, P. \xc5\xa0l\xc4\x97v\xc4\x97, Polikaitis._NEWLINE_1909 m. pastatyta nauja medin\xc4\x97 mokykla, fundatorius dvarininkas Chrapovickas. \xc5\xa0ioje 4 klasi\xc5\xb3 mokykloje nuo 1919 m. prad\xc4\x97ta mokyti lietuvi\xc5\xb3 kalba. Mokytojai Kalinauskas, Giknius, E. Jak\xc5\xa1aityt\xc4\x97. Mok\xc4\x97si 77 mokiniai. 1920\xe2\x80\x931926 m. mokykla perorganizuota \xc4\xaf pagrindin\xc4\x99 6 klasi\xc5\xb3 mokykl\xc4\x85, kuri\xc4\x85 lank\xc4\x97 1920 m. 118 mokini\xc5\xb3, o 1931 m. - 136 mokiniai._NEWLINE_1945 m. rugpj\xc5\xab\xc4\x8dio 25 d. atidaryta Gud\xc5\xbei\xc5\xabn\xc5\xb3 progimnazija. Ji \xc4\xafsik\xc5\xabr\xc4\x97 Mladzinavos dvaro r\xc5\xabmuose. Mok\xc4\x97si apie 200 mokini\xc5\xb3, buvo penkios klas\xc4\x97s. 1950 m. susik\xc5\xabr\xc4\x97 Dotnuvos rajonas ir mokykla i\xc5\xa1 Mladzinavos perkelta \xc4\xaf Gud\xc5\xbei\xc5\xabn\xc5\xb3 vals\xc4\x8diaus pastat\xc4\x85, jai suteiktas vidurin\xc4\x97s mokyklos statusas. 1951 m. i\xc5\xa1leista pirmoji abiturient\xc5\xb3 laida. Daugiausiai mokini\xc5\xb3 mok\xc4\x97si 1953\xe2\x80\x931954 mokslo metais - 407. Tais pa\xc4\x8diais metais mokykl\xc4\x85 baig\xc4\x97 did\xc5\xbeiausia IV biturient\xc5\xb3 laida - 33 mokiniai._NEWLINE_1964 m. prasid\xc4\x97jo mokyklos priestato statybos darbai. Priestatas atiduotas naudoti 1965 m. ir pereita prie kabinetin\xc4\x97s mokymo sistemos. Veik\xc4\x97 vakarin\xc4\x97 neakivaizdin\xc4\x97 mokykla. 2000 m. bir\xc5\xbeelio 15 d. mokyklai suteiktas kunigo profesoriaus Pauliaus Rabikausko (1920\xe2\x80\x931998 m.) vardas. 2001 m. i\xc5\xa1leista paskutin\xc4\x97 51-oji abiturient\xc5\xb3 laida, o Gud\xc5\xbei\xc5\xabn\xc5\xb3 Pauliaus Rabikausko vidurin\xc4\x97 mokykla reorganizuota \xc4\xaf pagrindin\xc4\x99 mokykl\xc4\x85. Nuo 2004 m. Gud\xc5\xbei\xc5\xabn\xc5\xb3 Pauliaus Rabikausko mokyklai priklauso Vikai\xc4\x8di\xc5\xb3 pradin\xc4\x97s mokyklos filialas._NEWLINE_2013 m. mokykla buvo reorganizuota \xe2\x80\x93 prijungta prie Akademijos gimnazijos.\n_START_SECTION_\nMokiniai\n_START_PARAGRAPH_\nPer 51 darbo metus Gud\xc5\xbei\xc5\xabn\xc5\xb3 vidurin\xc4\x99 mokykl\xc4\x85 baig\xc4\x97 740 abiturient\xc5\xb3.'